Greg Smith

Gregory Smith (s. 9. tammikuuta 1991 Vallejo, Kalifornia) on yhdysvaltalainen koripalloilija. Sentterinä ja isona laitahyökkääjänä pelaava Smith edusti NBA-urallaan Houston Rocketsia, Dallas Mavericksiä ja Minnesota Timberwolvesia.

 Ura 
Ennen ammattilaisuraansa Smith pelasi ensin Edisonin high schoolissa Fresnossa. Sittemmin hän pelasi Fresno State yliopistojoukkueessa kaksi kautta ja teki molemmilla kausilla noin 11.5 pistettä ottelua kohden ja jälkimmäisellä kaudella keräsi 8.1 levypalloa ottelua kohden.Greg Smith basketball-reference.com Viitattu 22.6.2014  Amundson ei tullut valituksi vuoden 2011 NBA:n varaustilaisuudessa, ja hän siirtyi kaudeksi 2011–2012 Meksikon koripalloliigaan Soles de Mexicaliin. Marraskuussa 2011 Smith jätti seuran pelattuaan 27 ottelua. 28. joulukuuta 2011 Smith siirtyi NBA D-liigaan Houstonin farmiseuraan Rio Grande Valley Vipersiin. Hänen joukkueensa jäi kauden päätteeksi pudotuspelien ulkopuolelle. Smithillä oli kauden päätteeksi runkosarjan tarkin heitto 3-pisteen kaaren sisällä ja hänet valittiin NBA D-liigaan tähdistöjoukkueeseen.Greg Smith D-League stats basketball-reference.com Viitattu 22.6.2014  

 Houston Rockets 
18. helmikuuta 2012 Smith siirtyi Vipersista Houston Rocketsiin.Greg Smith Signs with Rockets nba.com 8.2.2012 Viitattu 22.6.2014  Ensimmäisellä kaudella häntä kuitenkin siirrettiin farmiseuran ja Houstonin välillä edestakaisin, kunnes 8. huhtikuuta 2012 Smith päätyi lopullisesti Houstonin joukkueeseen.Greg Smith Profile realgm.com Viitattu 22.6.2014  Hänen paras kautensa oli 2012–2013, jossa hän pelasi vaihtopelaajan roolissa 70 ottelua. Hän teki keskimäärin 6 pistettä ja keräsi 4.6 levypalloa ottelua kohden. Smith oli pitkään loukkaantuneena kaudella 2013–2014. Hän loukkasi polvensa marraskuussa 2013 ja oli kuukauden sivussa.Notebook: Rockets 109, Knicks 106 14.11.2013 Viitattu 22.6.2014  Palattuaan takaisin pelikentille joulukuussa hän loukkasi polvensa uudelleen. Huhtikuussa 2014 Houston siirsi Smithin siirtolistalle.

 Chicago Bulls, Dallas Mavericks ja Minnesota Timberwolves 
Smith siirtyi loppukaudeksi 2013–2014 Chicago Bullsiin 14. huhtikuuta 2014BULLS SIGN SMITH FOR REMAINDER OF THE SEASON nba.com 14.4.2014 Viitattu 22.6.2014  mutta ei pelannut seurassa yhtään NBA-ottelua. Kaudella 2014–2015 Smith edusti Dallas Mavericksiä ja kevätkaudella 2016 Minnesota Timberwolvesia.

 Lähteet 

Luokka:Yhdysvaltalaiset koripalloilijat
Luokka:Afroamerikkalaiset
Luokka:Vuonna 1991 syntyneet
Luokka:Elävät henkilöt